3.4. Utilizarea programelor externe
| 3. Deschiderea fișierelor |

### 3.4. Utilizarea programelor externe

GIMP folosește module pentru citirea și scrierea tuturor formatelor de fișiere, cu excepția XCF. Aceste module pot utiliza biblioteci sau programe externe. De exemplu, GIMP nu acceptă direct PostScript. În schimb, pentru citirea (sau scrierea) fișierelor PostScript (extensia de fișier `.ps` sau `.eps`), GIMP necesită un puternic program liber numit Ghostscript.

#### 3.4.1. Instalarea lui Ghostscript

Distribuțiile Linux aproape întotdeauna vin cu Ghostscript deja instalat (nu neapărat cea mai recentă versiune). Pentru alte sisteme de operare, poate va fi nevoie să-l instalați singur. Iată instrucțiunile pentru instalarea pe Windows:

- Navigați la pagina proiectului Ghostscript de pe SourceForge [GHOSTSCRIPT].

- Căutați pachetulgnu-gs ori ghostscript (numai pentru uz necomercial) și accesați secțiunea de descărcare.

- Descărcați una dintre distribuțiile preîmpachetate pentru Windows, cum ar fi `gs650w32. exe` sau `gs700w32. exe`.

- Porniți executabilul și urmați instrucțiunile pentru procedura de instalare.

- Configurați variabila de mediu `GS_PROG` la numele complet al fișierului binar gswin32c (de exemplu, `C:\gs\gsX.YY\bin\gswin32c.exe`).

Acum veți fi capabil să citiți fișiere PostScript cu GIMP. Rețineți că nu trebuie să mutați directoarele Ghostscript după finalizarea instalării. Instalarea creează intrări de registru care permit Ghostscript să găsească bibliotecile sale. (aceste instrucțiuni, vin cu curtezia celor de la http://www.kirchgessner.net.)

3.3. Deschise recent |  | 3.5. Manager de fișiere

Report an error in the bug tracker